נפח (מקצוע)

שמאל|ממוזער|250px|מאסאמונה - נפח יפני בן המאה ה-14, שנודע כמחשל החרבות הטוב ביותר ביפן הפיאודלית
נַפָּח הוא אדם היוצר חפצים מברזל או מפלדה באמצעות "עיצוב" המתכת, כלומר, משתמש בכלים כדי לעקם, לחתוך ולשנות את צורת המתכת כשהיא במצב מוצק. לרוב, הדבר נעשה באמצעות חימום המתכת עד לשלב שבו היא בוהקת בצבע אדום או כתום. נפחים מייצרים חפצי נוי (למשל פסלים או רהיטי ברזל מעוצבים); כלי עבודה, בישול וכלי נשק; וכן תשתיות כשערים, רשתות אסכלה, פסי רכבת וכולי.

נפחים עובדים עם "מתכות שחורות", בדרך כלל ברזל. צבען השחור מגיע משכבת התחמוצת הנוצרת על פני המתכת כשהיא מחוממת. הם מחממים את המתכת עד שהיא הופכת רכה מספיק לעיצוב עם כלי העבודה של הנפחים, למשל פטיש ואזמל. את החום משיגים באמצעות חימום בגז, פחם ואמצעים דומים.

 נפחות כיום 
למרות שהמקצוע עתיק היומין הוחלף במדינות המתועשות במידה רבה במפעלים תעשייתיים, קיימת כיום תחייה (בעיקר באירופה) של נפחים-אומנים, אשר רואים עצמם כחלק ממקצועות העיצוב היצירתי ומספקים חפצי נוי ברמת עיצוב וגימור ממתכות "שחורות".

 שמות משפחה על שם מקצוע זה 
בשפות שונות נפוצים שמות משפחה המעידים כי נושאם הוא נפח או צאצא של נפחים. באנגלית: Smith () – הוא שם המשפחה הנפוץ ביותר במדינות דוברות אנגלית. זהו שם משפחתם של כחצי מיליון בריטים וכשלושה מיליון אמריקאים. בגרמנית Schmidt, Schmid, Schmidl, Schmidtke, Smid (, , ) ו-Smidt הם שמות נפוצים; ברוסית Кузнецов () הוא שם משפחה נפוץ ברוסיה. ביידיש שמידע ו; בערבית حداد (); באיטלקית ובלאדינו  (Ferrero, Ferreres), ובאיטלקית גם ; ברומנית: פרארו (Feraru), בתוניסאית חדד.

 ראו גם 
 מסגר

קישורים חיצוניים

 נפחות – שימור ותאוריה של ברזל



*
קטגוריה:מטלורגיה
קטגוריה:מקצועות